CELEX: 32022R0733
Language: hu
Date: 2022-05-12 00:00:00
Title: A Bizottság (EU) 2022/733 végrehajtási rendelete (2022. május 12.) a Kínai Népköztársaságból származó továbbfeldolgozásra szánt alumíniumfóliák behozatalára vonatkozó ideiglenes dömpingellenes vám kivetéséről szóló (EU) 2021/983 végrehajtási rendelet és a Kínai Népköztársaságból származó továbbfeldolgozásra szánt alumíniumfóliák behozatalára vonatkozó végleges dömpingellenes vám kivetéséről szóló (EU) 2021/2170 végrehajtási rendelet egyes nyelvi változatainak helyesbítéséről

2022.5.13.   
               
               
                  HU
               
               
                  Az Európai Unió Hivatalos Lapja
               
               
                  L 136/102
               
            
         A BIZOTTSÁG (EU) 2022/733 VÉGREHAJTÁSI RENDELETE
         (2022. május 12.)
         a Kínai Népköztársaságból származó továbbfeldolgozásra szánt alumíniumfóliák behozatalára vonatkozó ideiglenes dömpingellenes vám kivetéséről szóló (EU) 2021/983 végrehajtási rendelet és a Kínai Népköztársaságból származó továbbfeldolgozásra szánt alumíniumfóliák behozatalára vonatkozó végleges dömpingellenes vám kivetéséről szóló (EU) 2021/2170 végrehajtási rendelet egyes nyelvi változatainak helyesbítéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) (a továbbiakban: az alaprendelet) és különösen annak 7. cikkére és 9. cikke (4) bekezdésére,
         mivel:
         
                     (1)
                  
                  
                     Az (EU) 2021/983 bizottsági végrehajtási rendelet (2) cseh és magyar nyelvű változata hibát tartalmaz az 1. cikk (1) bekezdésében, amely megváltoztatja a szöveg értelmét.
                  
               
                     (2)
                  
                  
                     Az (EU) 2021/2170 bizottsági végrehajtási rendelet (3) cseh és magyar nyelvű változata ugyanezt a hibát tartalmazza az 1. cikk (1) bekezdésében.
                  
               
                     (3)
                  
                  
                     Az (EU) 2021/2170 végrehajtási rendelet cseh nyelvű változata és az (EU) 2021/983 végrehajtási rendelet magyar nyelvű változata egy további hibát is tartalmaz az 1. cikk (1) bekezdésében.
                  
               
                     (4)
                  
                  
                     Az (EU) 2021/983 végrehajtási rendelet és az (EU) 2021/2170 végrehajtási rendelet cseh és magyar nyelvű változatát ezért ennek megfelelően helyesbíteni kell. Ez a helyesbítés a többi nyelvi változatot nem érinti,
                  
               ELFOGADTA EZT A RENDELETET:
         
            1. cikk
            Az (EU) 2021/983 végrehajtási rendelet 1. cikke (1) bekezdésének helyébe a következő szöveg lép:
            
                        „(1)
                     
                     
                        A Bizottság ideiglenes dömpingellenes vámot vet ki a jelenleg az ex 7607 11 19 KN-kód (TARIC-kódok: 76 07 11 19 60 és 76 07 11 19 91) alá tartozó, kevesebb mint 0,021 mm vastagságú, alátét nélküli, hengerelt, de tovább nem megmunkált, 10 kg-ot meghaladó tömegű tekercsben kiszerelt, a Kínai Népköztársaságból származó továbbfeldolgozásra szánt alumíniumfóliák behozatalára.”.
                     
                  
         
            2. cikk
            Az (EU) 2021/2170 végrehajtási rendelet 1. cikke (1) bekezdésének helyébe a következő szöveg lép:
            
                        „(1)
                     
                     
                        A Bizottság végleges dömpingellenes vámot vet ki a jelenleg az ex 7607 11 19 KN-kód (TARIC-kódok: 76 07 11 19 60 és 76 07 11 19 91) alá tartozó, kevesebb mint 0,021 mm vastagságú, alátét nélküli, hengerelt, de tovább nem megmunkált, 10 kg-ot meghaladó tömegű tekercsben kiszerelt, a Kínai Népköztársaságból származó továbbfeldolgozásra szánt alumíniumfóliák behozatalára.”.
                     
                  
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. május 12-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 176., 2016.6.30., 21. o.
         
         
            (2)  A Bizottság (EU) 2021/983 végrehajtási rendelete (2021. június 17.) a Kínai Népköztársaságból származó továbbfeldolgozásra szánt alumíniumfóliák behozatalára vonatkozó ideiglenes dömpingellenes vám kivetéséről (HL L 216., 2021.6.18., 142. o.).
         
            (3)  A Bizottság (EU) 2021/2170 végrehajtási rendelete (2021. december 7.) a Kínai Népköztársaságból származó továbbfeldolgozásra szánt alumíniumfóliák behozatalára vonatkozó végleges dömpingellenes vám kivetéséről (HL L 438., 2021.12.8., 46. o.).